L 363/10 Az Európai Unió Hivatalos Lapja 2014.12.18. A TANÁCS 1341/2014/EU RENDELETE (2104. december 15.) az egyes mezőgazdasági és ipari termékek tekintetében a közös vámtarifában rögzített autonóm vámtételek felfüggesztéséről szóló 1387/2013/EU rendelet módosításáról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 31. cikkére, tekintettel az Európai Bizottság javaslatára, mivel: (1) — Az Unió érdeke, hogy a közös vámtarifában rögzített autonóm vámtételek teljes mértékben felfüggesztésre kerül- jenek 135 olyan termék esetében, amelyek jelenleg nem szerepelnek az 1387/2013/EU tanácsi rendelet () I. mellékletében. Az említett termékeket ezért be kell illeszteni a szóban forgó mellékletbe. (2) — Az Uniónak már nem érdeke, hogy az 1387/2013/EU rendelet I. mellékletében jelenleg felsorolt termékek közül 52 termék esetében fenntartsa a közös vámtarifában rögzített autonóm vámtételek felfüggesztését. Az említett ter- mékeket ezért törölni kell a szóban forgó mellékletből. (3) — A termékekkel kapcsolatos technikai fejlődés és a piaci gazdasági folyamatok figyelembe vétele, illetve nyelvi kiiga- zítások elvégzése érdekében módosítani kell az 1387/2013/EU rendelet I. mellékletében szereplő, 29 felfüggesz- téshez kapcsolódó árumegnevezést. Ezenkívül, tekintettel a Kombinált Nómenklatúra 2015. január 1-jei közelgő módosításaira, a TARIC-kódokat 95 további termék esetében módosítani kell. Továbbá egy termék esetében már nem tartják szükségesnek a többszörös besorolást. Az 1387/2013/EU rendelet I. mellékletében levő felfüggesz- tések jegyzékéből törölni kell azokat a felfüggesztéseket, amelyekre vonatkozóan módosításokat kell elvégezni, majd a módosított felfüggesztéseket újra be kell illeszteni az említett jegyzékbe. (4) — A vámtételek felfüggesztését rendszeresen felül kell vizsgálni, fenntartva a lehetőséget a valamely érintett fél által kért törlésre. Amennyiben az Unió érdekei úgy indokolják, a vámfelfüggesztés meghosszabbítható, és a felülvizs- gálatra vonatkozóan új időpont kerülhet megállapításra. (5) — Az Unió érdekeit figyelembe véve 184 termék esetében szükség van a kötelező felülvizsgálat időpontjának módo- sítására annak érdekében, hogy lehetőség nyíljon ezen időponton túl is vámmentes behozatalra. Az említett termékek felülvizsgálatára sor került, és meghatározták következő kötelező felülvizsgálatuk időpontját is. Ezért az említett termékeket törölni kell az 1387/2013/EU rendelet I. mellékletében levő felfüggesztések jegyzékéből, és a módosított felfüggesztéseket újra be kell illeszteni az említett jegyzékbe. (6) — Az Unió érdekeit figyelembe véve négy termék esetében szükség van a kötelező felülvizsgálat időtartamának csök- kentésére. Az 1387/2013/EU rendelet I. mellékletében foglalt felfüggesztések jegyzékéből törölni kell az érintett termékekre vonatkozó felfüggesztéseket, majd a módosított felfüggesztéseket újra be kell illeszteni az említett jegy- zékbe. Annak megfelelő biztosítása érdekében, hogy a felfüggesztés folyamatos (megszakítás nélküli) legyen, az ex 8501 32 00 50 és ex 8501 33 00 55 TARIC-kóddal rendelkező termékekre vonatkozó felfüggesztésnek 2014. január 1-jétől kell alkalmazandónak lennie. (7) — Az egyértelműség érdekében a módosított bejegyzéseket csillaggal kell megjelölni. (8) — A megfelelő statisztikai ellenőrzés lehetővé tétele érdekében az 1387/2013/EU rendelet II. mellékletét ki kell egészíteni kiegészítő mértékegységekkel néhány olyan új termék esetében, amelyekre vonatkozóan felfüggeszté- seket biztosítanak. A következetesség érdekében az 1387/2013/EU rendelet I. mellékletéből törölt termékekre vonatkozó kiegészítő mértékegységeket a szóban forgó rendelet II. mellékletéből is törölni kell. (9) — Az 1387/2013/EU rendeletet ezért ennek megfelelően módosítani kell. (10) — Mivel az e rendeletben megállapított módosításoknak 2015. január 1-jén kell hatályba lépniük, ennek a rende- letnek az említett időponttól kell alkalmazandónak lennie, és az Európai Unió Hivatalos Lapjában való kihirdeté- sének napján kell hatályba lépnie, () A Tanács 1387/2013/EU rendelete (2013. december 17.) az egyes mezőgazdasági és ipari termékek tekintetében a közös vámtarifában rögzített autonóm vámtételek felfüggesztéséről és az 1344/2011/EU rendelet hatályon kívül helyezéséről (HL L 354., 2013.12.28., 201. 0.).